**שם הקורס: FABRICation**

**שם המרצה/ים/ות: אריאל בלונדר**

**היקף הקורס בנ"ז: 2**

**היקף הקורס בשש"ש: 1.5**

**סוג הקורס:** קורס בחירה במקבץ הבינתחומי

**שנת הלימוד:** (ג,/ד)

**סמסטר:**  סמסטר ב׳ או סמסטר קיץ

**תמצית הקורס ומטרותיו:**

מטרת הקורס היא לבחון כיצד טכניקות ומתודות מעולם האופנה והטקסטיל יכולות לקבל תרגום ועיבוד מחודש, ובכוחן להציע מבנים, מרחבים ואובייקטים חדשים מבוססי אריג. במהלך של פיתוח עיצובי, יוטמעו ערכים כגון עושר צורני, גמישות, מורכבות גיאומטרית, אורנמנטיקה, דינמיות ותנועה – אשר הינם טבעיים וברורים מאליהם בעולם הטקסטיל והאופנה, ומהווים כוח חדש יוצר בעולמות תוכן מקבילים, כגון ארכיטקטורה ועיצוב מוצר. העבודה החומרית תהווה בסיס משותף למפגש אינטרדיסציפלינרי, בו תכונות הטקסטיל מקבלות תרגום ופרשנות חוצת מסלולים והתמחות.

את העבודה האקספרימנטלית בחמר תלווה עבודת אנליזה ומידול דיגיטלי פרמטרי, אשר יהפכו את הטכניקה הידנית למערכת עיצובית מבוססת חומר (material System) . מערכת כזו תוכל לשמש כלי עיצובי, ולנצל באופן מיטבי את תכונות החומר ואת חוכמת המניפולציה המופעלת עליו.

**תוצרי למידה:**

**בסיום מוצלח של הקורס הסטודנט/ית יוכל/תוכל:**

1. הסטודנט יהיה מסוגל ליישם עקרונות טקסטיליים ברמות שונות, לפיתוח מערכת עיצובית בעולם תוכן מקביל. עקרונות אלה יכולים להיות מופשטים או קונקרטיים, קונספטואליים או טכנולוגיים, מורפולוגיים או חומריים.
2. הסטודנט יהיה מסוגל לבנות מערכת חומרית מורכבת, המושתתת על עקרונות פעולה אנליטיים-פרמטריים
3. הסטודנט יוכל להשתמש בכלים פרמטריים זמינים (ריינו-גראסהופר) כחלק מפיתוח המערכת החומרית

**מהלך הקורס על פי מפגשים:**

להלן פירוט מרכיבי המפגשים, על פי פורמט קורס קיץ בו מתקיימים מספר ימים מרוכזים מלאים של פעילות.

בפורמט של קורס סמסטריאלי, ישתנה מבנה המפגשים אך המהלך הכולל יישאר דומה

|  |  |
| --- | --- |
| מפגש | נושא |
| 1א | טקסטיל ומבנה : הרצאת פתיחה. |
| 1ב | טקסטיל ומבנה – תרגיל פתיחה |
| 1ג | מבוא לריינו - מורפולוגיה |
| 2א | מבניות בטקסטיל – הרצאה |
| 2ב | פיתוח מניפולציה טקסטילית נבחרת |
| 2ג | ריינו גראסהופר – יסודות |
| 3א | חומרים מרוכבים |
| 3ב | פיתוח פרמטרי למניפולציה טקסטילית נבחרת |
| 3ג | ריינו גראסהופר – פיתוח |
| 4א | הגשת ביניים |
| 5א | מערכות מבניות מבוססות חומר - material system - הרצאה |
| 5ב | פיתוח מערכת חומרית (material system) |
| 5ג | ריינו גראסהופר – יישום פיזיקלי (״קנגורו״) |
| 6א | פיתוח יישום עיצובי למערכת |
| 6ב | הגשת ביניים |
| 7א | הנחיות פרטניות לקראת הגשה |
| 8 | הגשה סופית |

**נהלי נוכחות:** נוכחות והשתתפות מלאה בימי המפגשים , מינימום 80% נוכחות.

**שיטת ההוראה:** (לדוגמא: שיעורים פרונטליים/סטודיו/מצגות/סיורים וכו..)

השיעורים מורכבים מהרצאות פרונטליות, תרגולים מעשיים במחשב, עבודת סטודיו מעשית ופרזנטציות

**מטלות הסטודנטים/יות במהלך הקורס:** (יש לפרט את מטלות/תרגילי הביניים ואת המטלה הסופית)

הקורס בנוי על מטלה אחת מרכזית המורכבת מחלקים הנבנים לאורך הסמסטר :

פיתוח מניפולציה טקסטילית – פירוק, תיאור והפשטה

פיתוח מניפולציה טקסטילית – בנייה פרמטרית

פיתוח מערכת מבוססת חומר (material system )

עיצוב אלמנט על בסיס המערכת

**אופן חישוב הציון לסטודנט/ית:**

נוכחות והשתתפות פעילה במהלך הקורס – 20%

הגשת ביניים א (פרמטרי) – 20%

הגשת בינים ב (מערכת חומר) – 20%

הגשה סופית – 40%

**רשימת קריאה (ביבליוגרפיה):**

קריאת חובה:

קריאת רשות:

**רשימת סרטים/עבודות/יצירות:**